CELEX: C2004/217/32
Language: el
Date: 2004-08-28 00:00:00
Title: Υπόθεση C-286/04 Ρ: Αίτηση αναιρέσεως που άσκησε η Eurocermex SA στις 5 Ιουλίου 2004 κατά της αποφάσεως του Πρωτοδικείου των Ευρωπαϊκών Κοινοτήτων (δεύτερο τμήμα) της 29ης Απριλίου 2004, στην υπόθεση Τ-399/02, Eurocermex SA κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)

28.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/17
            
         Αίτηση αναιρέσεως που άσκησε η Eurocermex SA στις 5 Ιουλίου 2004 κατά της αποφάσεως του Πρωτοδικείου των Ευρωπαϊκών Κοινοτήτων (δεύτερο τμήμα) της 29ης Απριλίου 2004, στην υπόθεση Τ-399/02, Eurocermex SA κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
   (Υπόθεση C-286/04 Ρ)
   (2004/C 217/32)
   Η Eurocermex SA, εκπροσωπούμενη από τον δικηγόρο Α. Bertrand, άσκησε στις 5 Ιουλίου 2004 (με τηλεομοιοτυπία της 29ης Ιουνίου 2004) ενώπιον του Δικαστηρίου των Ευρωπαϊκών Κοινοτήτων αίτηση αναιρέσεως κατά της αποφάσεως του Πρωτοδικείου των Ευρωπαϊκών Κοινοτήτων (δεύτερο τμήμα) της 29ης Απριλίου 2004, στην υπόθεση Τ-399/02, Eurocermex SA κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ).
   Η αναιρεσείουσα ζητεί από το Δικαστήριο:
   
               —
            
            
               να μεταρρυθμίσει την απόφαση του Πρωτοδικείου της 29ης Απριλίου 2004,
            
         
               —
            
            
               να ακυρώσει την απόφαση την απόφαση του τμήματος προσφυγών του ΓΕΕΑ.
            
         Λόγοι αναιρέσεως και κύρια επιχειρήματα:
   Το Πρωτοδικείο προέβη σε χωριστή ανάλυση των διαφόρων στοιχείων που συνθέτουν το σήμα του οποίου ζητήθηκε η καταχώριση και, επικυρώνοντας την απόφαση του τμήματος προσφυγών, έκρινε ότι τα εν λόγω στοιχεία στερούνταν διακριτικού χαρακτήρα ικανού να παράσχει στον καταναλωτή τη δυνατότητα να προσδιορίσει την προέλευση του προϊόντος. Κατ' αυτόν τον τρόπο, το Πρωτοδικείο διαχώρισε τα διάφορα στοιχεία προκειμένου να προβεί σε χωριστή εκτίμησή τους και, ως εκ τούτου, κατέληξε ότι το σήμα του οποίου ζητήθηκε η καταχώριση στερούνταν παντελώς διακριτικού χαρακτήρα. Πρόκειται για πλάνη εκτιμήσεως και πλάνη περί το δίκαιο, δεδομένου ότι πρέπει να λαμβάνεται υπόψη η συνολική εκτίμηση του σημείου του οποίου ζητείται η καταχώριση και όχι η χωριστή εκτίμηση των διαφόρων στοιχείων αυτού.
   Εν πάση περιπτώσει, το σήμα απέκτησε διακριτικό χαρακτήρα διά της γενικευμένης χρήσεώς του ως σημείου που συνδέεται με συγκεκριμένο προϊόν ή/και επιχείρηση.